和張洵蒙亭詩韻
作者：尚用之
朝代：宋

paragraphs: 江亭勝既冠三湘，仁智所樂皆其旁。
翠岫俯映青羅光，上月喬木摩穹蒼。
亭下川遐覆銀塘，水面風來笑語香。
騷人相值喜飛觚，雄辯清談五月涼。
飲餘相與坐方牀，論文日暮興何辰。
佳篇疾讀韻瑯瑯，直疑星斗煥光芒。
格高調古說奇方，況復筆法追二王。
事業無窮嘆茫茫，丹鉛點勘策非郎。
與公致道心可忘，浩歌直造無何鄉。